Japonia a aprobat exporturile de avioane de luptă, create în colaborare cu Marea Britanie și Italia, în anumite condiții. Acesta este primul parteneriat pentru dezvoltarea armelor de apărare semnat cu o altă țară în afară de SUA după Al Doilea Război Mondial.
Pacifismul impus Japoniei de către SUA după înfrângerea din al Doilea Război Mondial se diluează tot mai mult în ultimii 10 ani. Fiecare vânzare a noilor avioane de luptă Tempest va fi făcută doar cu acordul guvernului Japoniei.
Japonia s-a alăturat în 2022 proiectului pentru avioane de luptă Tempest, în colaborare cu Marea Britanie și Italia, dar abia acum s-a legiferat vânzarea acestora. Condițiile impuse fac posibilă vânzarea doar către țări care au semnat un pact de apărare cu Japonia și care nu sunt implicate într-un conflict la momentul vânzarii.
Avioanele de luptă Tempest sunt așteptate în 2035 și vor folosi sisteme avansate de senzori și inteligență artificială pentru a asista piloții.
Fostul premier Shinzo Abe, assasinat în urmă cu doi ani, a fost primul oficial care a periclitat principiile pacifiste ale Japoniei în 2014, când a creat excepții la exporturile de armament.